cyanic-selkie/wikianc huggingface dataset:
Vilis Janums
Pirmajā pasaules karā
1914. gada 4. oktobrī mobilizēts tika Krievijas impērijas armijā. Ieskaitīts 2. jātnieku artilērijas brigādē, 12. oktobrī komandēts uz 12. brigādes II diviziona IV bateriju. 1915. gada aprīlī pabeidza mācību komandu. Paaugstināts bombardiera pakāpē. No 1915. gada 16. oktobra līdz 1916. gada 1. janvārim mācījās Oranienbaumas 2. praporščiku skolā. Pēc skolas tika paaugstināts par praporščiku (jaunāko virsnieku). No 13. janvāra dienēja 198. rezerves kājnieku pulkā. 6. aprīlī sāka dienestu latviešu strēlnieku rezerves bataljonā, kur tika iecelts par 2. rotas jaunāko virsnieku. 6. augustā pabeidza Virsnieku ložmetēju kursus Oranienbaumā. No 8. augusta līdz 29. oktobrim bija piekomandēts ložmetēju mācību komandai. 29. oktobrī tika iecelts par ložmetēju mācību komandas jaunāko virsnieku, bet 20. decembrī par ložmetēju mācību komandas priekšnieka vietnieku. 1917. gada 2. februārī ieradās 4. Vidzemes latviešu strēlnieku pulkā, kur iecelts par ložmetēju komandas jaunāko virsnieku. 21. augustā piedalījies kaujās pie Inčukalna un 22. augustā Juglas kaujā. 23. augustā piedalās cīņās pie Līgatnes. 19. novembrī apbalvots ar Svētā Jura ordeņa krusto IV šķiru, bet 23. novembrī apbalvots ar Svētā Staņislava ordeņa III šķiru ar šķēpiem un banti. 1918. gada 5. janvārī iecelts par ložmetēju komandas priekšnieka palīgu.
Krievijas pilsoņu karā
1918. gada 18. februārī tika atvaļināts no dienesta un palicis Vidzemē, bet vēlāk pārcēlies uz dzimto Codes pagastu. Pēc tam 1919. gada sākumā Rīgā tika mobilizēts Padomju Latvijas armijā, kurā līdz 15. janvārim bija 4. strēlnieku pulkā. 15. janvārī iecelts par II bataljona ložmetēju komandas priekšnieku. 1919. gada 6. jūnijā dezertēja no Sarkanās armijas, lai pēc tam pārietu Latvijas Bruņoto spēku pusē.
Brīvības cīņās
No 1919. gada jūnija kā leitnants uzsāk savu dienestu Latvijas Bruņotajos spēkos. Sākumā iecelts par Cēsu bataljona satiksmes virsnieku. No 19. līdz 23. jūnijam piedalās Cēsu kaujās. 30. augustā pārskaitīts uz 2. Ventspils kājnieku pulku, kur iecelts par II bataljona ložmetēju rotas jaunāko virsnieku. 27. septembrī kļuva par I ložmetēju bataljona rotas komandieri. 1920. gada 21.janvārī piedalās kaujās pie Rēzeknes, bet 26. janvārī pie Ludzas. 24. janvārī iecelts par pulka ložmetēju rotas komandieri. 1920. gada 27. februārī iecelts par I bataljona ložmetēju rotas komandieri. Pabeidza Latvijas Izglītības ministrijas rīkotos kursus karavīriem vidusskolas apmērā. Par kaujas nopelniem 1. aprīlī tika paaugstināts par virsleitnantu (pavēle izdota 1. janvārī).
Trešā Reiha bruņotajos spēkos
1941. gada martā izbrauc uz Vāciju. No 1941. līdz 1942. gadam bija Latvju kareivju nacionālajā savienībā (LKNS). Pēc tam, 1941. gada jūlijā, atgriezies okupētajā Latvijā, kur līdz 1943. gadam bija pērsonāllietu referents Iekšlietu ģenerāldirekcijā. 1943. gada jūnijā iecelts par Latviešu leģiona 33./4. ieroču SS grenadieru pulka komandieri. 1944. gada 28. februārī apbalvots ar Dzelzs krusta II pakāpi. 9. augustā apbalvots ar šī krusta I pakāpi. Nākamā gada 1. martā apbalvots ar Vācu krustu zeltā.
1945. gada maijā V. Janums lika savai kaujas grupai aiziet no Berlīnes, lai nebūtu jāaizstāv Berlīne, tādējādi izglābjot leģionārus no nāves un padomju gūsta. Kopā amerikāņiem gūstā V. Januma vadībā padevās 40 virsnieku, 126 instruktoru un 658 kareivju no kaujas grupas. No maija atradās amerikāņu gūstā.
Trimdā
Sākumā bija Cedelhēmas gūstekņu nometnē, 1946. gadā kļuva par “Daugavas Vanagu” dibinātāju un pirmo priekšnieku. Latviešu Nacionālās Padomes prezidija loceklis (1948—1951), Pasaules brīvo latviešu apvienības (PBLA) priekšsēdētāja vietnieks (1955). Vicepriekšsēdētājs Latvijas atjaunošanas komitejas Eiropas centrā, kā arī Latviešu centrālās komitejas Vācijā priekšsēdētājs. 1970. Tautas balvas laureāts. 1974. gadā tika nodibināts Pulkveža Viļa Januma fonds izglītības un jaunatnes pašdarbības veicināšanai.
19. autobusu maršruts (Rīga)
Darbdienās pa 19. autobusu maršrutu kursēja 4 autobusi, bet brīvdienās — tikai 3 autobusi.
19. autobusu maršrutu apkalpoja 7. autobusu parks.
2019. gada 1. septembrī 19. autobusa maršruts tika slēgts, Bukultu iedzīvotājus turpmāk apkalpo 29. maršruta autobusi.
Maršruts
Virzienā Mežciems — Bukulti — Sarkandaugava autobusi kursēja pa šādām ielām: Hipokrāta iela, Malienas iela, Juglas iela, Murjāņu iela, Silciema iela, Brīvības gatve, Jaunciema gatve, Ādažu iela (Bukulti), apgriešanās Bukultu galapunktā, Ādažu iela (Bukulti), Jaunciema gatve, Mīlgrāvja iela, Viestura prospekts un Meža prospekts.
Virzienā Sarkandaugava — Bukulti — Mežciems autobusi kursēja pa šādām ielām: Meža prospekts, Viestura prospekts, Mīlgrāvja iela, Jaunciema gatve, Ādažu iela (Bukulti), apgriešanās Bukultu galapunktā, Ādažu iela (Bukulti), Jaunciema gatve, Brīvības gatve, Silciema iela, Murjāņu iela, Juglas iela, Malienas iela un Hipokrāta iela.
Pieturvietas
19. autobusu maršrutā pavisam kopā bija 87 pieturas. Virzienā Mežciems — Bukulti — Sarkandaugava bija 44 pieturas, bet virzienā Sarkandaugava — Bukulti — Mežciems bija 43 pieturas.
Zolva
Zolva ir skrajciems Riebiņu novada Rušonas pagastā. Ciems atrodas pie Rušenicas meža, Zolvas ezera krastā, netālu no autoceļa A13; tajā atrodas Zolvas kapi.
19. autobusu maršruts (Rīga)
Vēsture
2011. gada 1. janvārī autobusu maršruts tika pagarināts no Juglas līdz Mežciemam.
Līdz 2011. gada 1. janvārim 19. autobusu maršruta kopējais garums bija 58,475 km. Virziena Jugla 3 — Bukulti — Sarkandaugava kopējais garums bija 29,273 km, bet virziena Sarkandaugava — Bukulti — Jugla 3 kopējais garums bija 29,202 km.
Maršruts
Virzienā Jugla 3 — Bukulti — Sarkandaugava autobusi kursēja pa šādām ielām: Murjāņu iela, Silciema iela, Brīvības gatve, Jaunciema gatve, Ādažu iela (Bukulti), apgriešanās Bukultu galapunktā, Ādažu iela (Bukulti), Jaunciema gatve, Mīlgrāvja iela, Viestura prospekts un Meža prospekts.
Virzienā Sarkandaugava — Bukulti — Jugla 3 autobusi kursēja pa šādām ielām: Meža prospekts, Viestura prospekts, Mīlgrāvja iela, Jaunciema gatve, Ādažu iela (Bukulti), apgriešanās Bukultu galapunktā, Ādažu iela (Bukulti), Jaunciema gatve, Brīvības gatve, Silciema iela un Murjāņu iela.
Pieturvietas
19. autobusu maršrutā pavisam kopā bija 85 pieturas. Virzienā Jugla 3 — Bukulti — Sarkandaugava bija 43 pieturas, bet virzienā Sarkandaugava — Bukulti — Jugla 3 bija 42 pieturas.
Vasks
Vasks var būt:
Kripta
Kripta ir liels pagrabs vai eja baznīcā, parasti izvietots zem altāra. Nereti ticis izmantots kā kapenes baznīcai svarīgu cilvēku apglabāšanai.
Veselovs
Veselovs var būt:
Dreiliņi (Rīga)
Vēsture
Uzskata, ka Dreiliņu nosaukums radies no Rīgas rātskunga Melhiora Dreilinga ārpilsētas muižiņas (Dreylingsbusch) nosaukuma, kuras zemes šeit bijušas kopš 17. gadsimta. Muižas īpašnieka koka māja gan atradusies starp Rencēnu un Krustpils ielu tagadējā Šķirotavas apkaimē. Tajā krievu feldmaršals Boriss Šeremetjevs 1709. – 1710. gadā iekārtoja savu kara nometni astoņus mēnešus ilgā Rīgas aplenkuma laikā. Šeit 1710. gada jūlijā tika parakstīta Rīgas kapitulācija un Vidzemes bruņniecības un Rīgas rātes un ģilžu "labprātīga padošanās" Krievijas caram.
Erebrū lēne
Erebrū lēne  (sv) ir Zviedrijas lēne, kas atrodas valsts centrālajā daļā Svēlandes vēsturiskajā zemē. Robežojas ar Sēdermanlandes, Vesterjētlandes, Dālarnas, Vermlandes, Vestmanlandes un Esterjētlandes lēnem. Lēnes centrs ir Erebrū.
Grīns
Grīns ir izplatīts ģermāņu cilmes uzvārds (sieviešu dzimtē Grīna). Cilvēki ar šo uzvārdu:
Andrē Agasi
Andrē Kērks Agasi (en; dzimis, Lasvegasā, ASV) ir bijušais amerikāņu profesionālais tenisists, kurš savulaik bija ATP ranga līderis. Viņš ir viens no trim vīriešiem, kas ir izcīnījuši Grand Slam titulus uz trim dažādiem segumiem. 2011. gadā uzņemts Tenisa slavas zālē.
Moriss Grīns
Moriss Grīns (en; dzimis Kanzassitijā, Kanzasas štatā, ASV) ir bijušais amerikāņu vieglatlēts, kas startēja sprintā. Startējis divās Olimpiādēs (2000, 2004). Savas karjeras laikā izcīnījis 4 Olimpisko spēļu medaļas, tai skaitā 2 zelta, 5 zelta medaļas Pasaules čempionātos. Viņam piederēja Pasaules rekords 100 metru distacē. Pēc karjeras beigām kļuva par IAAF vēstnesi un ir piedalījies dažādos TV šovos.
Oh Love
Oh Love ir amerikāņu pankroka grupas Green Day vadošais singls no grupas devītā studijas albuma ¡Uno!. Singls tika izdots sadarbībā ar ierakstu kompānijām Reprise Records un Warner Bros. Dziesma tika ierakstīta grupas albumu triloģijas ieraksta laikā 2012. gada februārī—maijā.
Bišu vasks
Bišu vasks ir dabīga medus bišu vaska dziedzeros veidojusies viela, kura pēc sastāva ir galvenokārt taukskābju esteru un dažādu garo ķēžu spirtu maisījums. Tīrā veidā balta. Bites šo vasku izmanto stropa šūnu veidošanā, tomēr cilvēki visbiežāk to izmanto sveču ražošanā.
Apsīda (arhitektūra)
Apsīda (la — ‘loks’) ir baznīcas altāra vai joma noslēgums pusapļa vai daudzstūra izvirzījuma uz āru formā.
Vestmanlandes lēne
Vestmanlandes lēne (sv) ir Zviedrijas lēne, kas atrodas valsts centrālajā daļā, Svēlandes vēsturiskajā zemē. Robežojas ar Sēdermanlandes, Erebrū, Dālarnas un Upsālas lēnēm. Lēnes centrs ir Vesterosa.
Lat Met
Lat Met, SIA ir Latvijā reģistrēts metāla apstrādes uzņēmums, kas savu darbību uzsācis 1996. gadā, kā ģimenes uzņēmums. Jau neilgi pēc darbības uzsākšanas uzņēmums atrada savu nišu specializējoties dekoratīvo metāla izstrādājumu izgatavošanas jomā.
Šobrīd lielāko daļu saražotās produkcijas sastāda metāla kalumi - vārti, margas, durvju rokturi un eņģes. Uzņēmums pēc pasūtījuma izgatavo arī tirdzniecības stendus, plastikāta un metāla reklāmas izkārtnes, skārda izstrādājumus jumtiem un ventilācijai, citus nestandarta metāla izstrādājumus. Lielā daļa produkcijas tiek izgatavota pēc klientu pasūtījuma. Produkcija tiek eksportēta uz Norvēģiju un ES valstīm. Latvijas tirgū uzņēmums piedāvā arī žogu, metāla kalumu elementu, paceļamo garāžu vārtu un vārtu automātikas tirdzniecību un produktu servisa nodrošināšanu.
Sproģi (nozīmju atdalīšana)
Sproģi var būt:
Podzolētā gleja augsne
Podzolētā gleja augsne ir viens no augšņu tipiem. Šīs augsnes radušās seklu, skābu pamatūdeņu ietekmē. Visbiežāk šīs augsnes veidojušās uz bezkarbonātu cilmiežiem, kur karbonāti izskaloti lielā dziļumā. Nereti podzolēto augšņu mazcaurlaidīgais, blīvais izuviālais horizonts veicinājis ūdens sastrēguma rašanos un glejošanās procesa attīstību. Šo augšņu virskārta ir trūdvielām bagātāka nekā podzolētajās augsnēs, bet augsnes skābas, to profilos daudz augiem kaitīgu neoksidētu un reducētu savienojumu. Lai radītu augu augšanai un attīstībai labvēlīgus apstākļus, pēc nosusināšanas šīs augsnes jākaļķo, jāapgādā ar augu barības vielām, jāaktivizē augsnes baktēriju darbība, jārada irdena, pietiekami dziļa aramkārta.
Strodi
Strodi var būt:
Jēkabpils pilsētas tirdzniecības skola
Jēkabpils pilsētas tirdzniecības skola bija viena no Jēkabpils skolām, kas darbojās no 1904. līdz 1915. gadam. Tā bija pirmā šāda veida latviešu skola Latvijā, līdz 1909. gadam to vadīja Ludis Bērziņš.
Skolas ēka atradās Daugavas krastā iepretim pārceltuvei (ēka gāja bojā Pirmā pasaules kara laikā).
Vēsture
Skola tika dibināta 1904. gada rudenī kā zēnu skola. Skolu uzturēja pilsētas pašvaldība. Tirdzniecības skolas inspektors no tās atklāšanas brīža līdz 1909. gada vidum bija Ludis Bērziņš, vēlāk viņa darbu turpināja Jānis Kārkliņš, kurš vadīja skolu līdz tās darbības izbeigšanai ( abi inspektori bija vēlākie Latvijas Universitātes profesori).
Skolai bija nozīmīga loma pilsētai un tās apkārtnei, jo citu par pamatskolām augstāku mācību iestāžu šajā apkārtnē vēl nebija. Jēkabpils pilsētas tirdzniecības skola piederēja pie pirmajām šāda veida arodskolām Latvijā pirms Pirmā pasaules kara.
Skola pastāvēja līdz 1915. gada vasarai, kad tai, sakarā ar frontes tuvošanos Jēkabpilij, vajadzēja evakuēties uz Pleskavu Krievijā.
Skolotāji
Izglītības iestādē strādāja skolotāji Jānis Kārkliņš (grāmatvedība, tirdzniecības priekšmeti, franču valoda), M. Āriņš — Rācenis, J. Bērziņš (dabas zinātnieks, vēlākais Mazsalacas ģimnāzijas direktors), J. Steinbriks, J. Bērziņš, L. Bērziņš (vēlākais miertiesnesis Jelgavā), brīvmākslinieks Sockis, J. Alberts, mākslinieks Jānis Kuga (vēlākais Latvijas Mākslas akadēmijas rektors), Kārlis Strautmalnieks — Corbiks (vēsture, kora dziedāšana), Kārlis Lamberts (ģeometrija, latviešu valoda), Ignatjevs (matemātika), Reinholds Maksimilans Valters (ticības mācība luterāņiem, Krustpils luterāņu baznīcas draudzes mācītājs), Grove (vācu valoda), Cukursuks, Barzes — Markus kundze, Ķempe, Pilsātnieks, J. Siliņš, Serkovs un citi.
Audzēkņi
11 gadu pastāvēšanas laikā abās tirdzniecības skolās ( arī Luda Bērziņa sieviešu tirdzniecības skola) kopā mācījušies 570 skolnieki, no kuriem 190 beiguši pilnu kursu. Skolas evakuācijas (1915. gadā) dēļ mācības pārtraukuši 180 audzēkņu.
Audzēkņu sadalījums pēc apriņķiem
Visvairāk audzēkņu nāca no Jēkabpils apriņķa — 44,8%, Latgales — 12,1%, Ilūkstes apriņķa — 4,2%, Rīgas apriņķa — 5,7%, Cēsu apriņķa — 13,6% (vēlākais Madonas apriņķis), Bauskas apriņķa — 2,6%, Jelgavas apriņķa — 2,6%, no Lietuvas — 4,4%, 10% nezināma dzīves vai piederības vieta.
Audzēkņu sadalījums pēc tautības
Pēc tautībām audzēkņi sadalījās šādi: latvieši — 84,2%, ebreji — 9%, krievi — 3,7%, vācieši — 1,5%, lietuvieši — 1,1%, poļi — 0,5%.
Ievērojami skolas audzēkņi
Skolas audzēkņi bija Pauls Stradiņš, Pāvils Mucenieks, Arnolds Aizsilnieks, Kārlis Dolietis, Jānis Skudra, Valdemārs Malcenieks, Jānis Stulpiņš, Visvaldis Dūms, Artūrs Aparnieks, Aleksandrs Grīns, Uga Skulme, Alberts Prande, Herberts Zommers, Pēteris Dardzāns, K. Freimanis (vēlākais konsuls) un daudzi citi ievērojami cilvēki.
Sproģi (Zalves pagasts)
Sproģi (agrāk Oškalns, Strodi ) ir apdzīvota vieta Aizkraukles novada Zalves pagastā. Izvietojusies Dienvidsusējas krastos gar autoceļu P73 Vecumnieki – Nereta – Subate. Blīvākā apbūve izveidojusies ciema centrālajā daļā, kur atrodas pārtikas un saimniecības preču veikals, trīs trīsstāvu daudzdzīvokļu ēkas, bijušā kultūras nama ēka un savrupmāju apbūves teritorija. Ciema dienvidrietumu daļā atrodas Damasānu kapi un neliels kokapstrādes uzņēmums. Savukārt ciema ziemeļu daļā atrodas Sproģu pamatskola. Uz dienvidaustrumiem no tās atrodas bijušās Sproģu darbnīcu, garāžu un graudu uzglabāšanas un kaltēšanas ēkas. Ciema rietumu daļā Dienvidsusējas krastā atrodas notekūdeņu attīrīšanas iekārtas.
Iedzīvotāju skaita izmaiņas
Esošajās robežās, pēc CSB datiem.
Stambulas ils
Stambulas ils ir Turcijas ziemeļrietumu ils. Kopējā ila teritorija — 1.196 km²; iedzīvotāju skaits — 12.573.836 (2007). 2000. gadā iedzīvotāju skaits bija 10.018.735. Tas robežojas ar: rietumos — Tekirdāgas ilu, austrumos — Kodžaeli ilu, ziemeļos — Melno jūru un dienvidos — Marmora jūru. Ilu divās daļās sadala Bosfors (turku: Boğaziçi) — vienā pusē atrodas Eiropa, bet otrā — Āzija.
Rajoni
Stambulas ilā ir 32 rajoni (turku: ilçe). Rajoni, atkarībā no to atrašanās vietas, apdzīvotības un apbūves var būt iedalīti mikrorajonos (mahalle), kvartālos (semt), lauku teritorijās (belediye) un pagastos (köy). Lauku teritorijas pašvaldībai (belediye) var būt pakļauti arī tajā esošie mikrorajoni (mahalle).
Purva augsne
Purva augsne - viens no augšņu tipiem. Purvu augsnes veidojušās, pārpurvojoties sauszemei vai aizaugot ūdensbaseiniem. Šajās augsnēs kūdras slānis ir biezāks par 30 cm. Atkarībā no kūdras veidošanās apstākļiem purvu augsnes iedala trīs grupās.
Lorēns
Lorēns var būt:
Velēnu gleja augsne
Velēnu gleja augsne ir viens no augšņu tipiem. Tās veidojušās uz karbonātu cilmiežiem palielināta mitruma daudzuma ietekmē. Šīm augsnēm raksturīgs labi izveidots, biezs trūdvielu akumulācijas horizonts, nereti virskārtā ir līdz 30 cm biezs kūdras slānis. Augsnes reakcija vāji skāba līdz neitrāla. Podzolēšanās nav novērojama, bet raksturīgs glejošanās process, kā rezultātā radušies gleja plankumi vai viendabīgs zilganzaļš horizonts. Augsnēs uz mālainiem cilmiežiem gleja horizonts ir blīvs, ūdens mazcaurlaidīgs. Pēc šo augšņu mitruma noregulēšanas nepieciešams aktivizēt mikroorganismu darbību un apgādāt augsnes ar kālija un fosfora savienojumiem.
Latvijā velēnu gleja un glejotās augsnes sastopamas Zemgales līdzenuma reljefa pazeminājumos, tās veido augšņu kompleksus ar velēnu karbonātu augsnēm. Daudz velēnu gleja augšņu ir arī bijušajos Valmieras (ap 20% rajona kopplatības), Rīgas (24%), Talsu (29%) rajonā.
Dālarnas lēne
Dālarnas lēne (sv) ir Zviedrijas lēne valsts centrālajā daļā, Svēlandes vēsturiskajā zemē. Robežojas ar Jemtlandes, Jēvleborjas, Vestmanlandes, Erebrū un Vermlandes lēnēm. Rietumos lēne robežojas ar Norvēģiju. Lēnes centrs ir Fāluna.
Lēnes nosaukums galvenokārt tiek lietots administratīvos nolūkos.
Lēne ir sadalīta vēl vairākos rajonos (sv).
Ruperta krasts
Ruperta krasts ir Mērijas Bērdas Zemes piekrastes apgabals gar Kluso okeānu (Dienvidu okeānu) no Burksa raga austrumos līdz Brenana ragam rietumos. Krasts robežojas ar Hobsa krastu austrumos (136°50'W) un Sondersa krastu rietumos (146°31'W). Ruperta krasta rietumu daļas piekrasti aizņem Nikersona šelfa ledājs ar Ņūmena un citām mazākām salām. Krasta vidusdaļā okeānā noplūst Lenda glečers. Ap 50 km no krasta atrodas nelielā Krūzena sala. Krasta austrumos Halla līča austrumu krastā Burksa ragā atrodas pašreiz iekonservētā krievu polārstacija Ruskaja.
Krasts tika izpētīts no gaisa Ričarda Bērda otrās antarktīkās ekspedīcijas (1933-1935) laikā un nosaukts par godu ekspedīcijas atbalstītājam pulkvedim Džeikobam Rupertam (Jacob Ruppert), kas veica pirmo rekogniscēšanas lidojumu gar krastu.
Lisjēns Lorāns
Lisjēns Lorāns (fr; dzimis Francijā, miris  Francijā) bija franču futbolists, Francijas futbola izlases dalībnieks. L. Lorāns ir pirmo vārtu autors FIFA Pasaules kausu vēsturē. Viņš guva vārtus 1930. gada 13. jūlija spēlē pret Meksiku. Vēl spēlējis 1934. gada Pasaules kausa izcīņā.
Kahramanmarašas ils
Kahramanmarašas ils ir Turcijas ils.
Metallica
Metallica ir amerikāņu smagā metāla mūzikas grupa, kura izveidota 1981. gadā Losandželosā. Tā tika dibināta, kad bundzinieks Larss Ulriks ievietoja sludinājumu Losandželosas laikrakstā, lai interesenti piesakās izveidot jaunu grupu. Vienīgi Ulriks un solists Džeimss Hetfīlds ir palikuši grupā no pašiem pirmsākumiem. Pārējie grupas biedri ir ģitārists Kērks Hamets un basģitārists Roberts Truhiljo.
Metallica jau no paša sākuma spēlēja mūziku ātrā ritmā, kura bija izteikti instrumentāla un agresīva. Tādā veidā viņi kopā ar trim citām grupām — Slayer, Megadeth un Anthrax — izveidoja tā saukto smagā metāla apakšzanra trešmetāla "lielo četrinieku".
Izveidošanās
Metallica tika dibināta ASV, Kalifornijā, 1981. gadā. Grupu dibina bundzinieks Larss Ulriks kopā ar solistu Džeimsu Hetfīldu (James Hetfield). Ulriks kādā laikrakstā ievietoja sludinājumu, atsaukties cilvēkiem kuri vēlas dibināt grupu, atsaucās Džeimss Hetfīlds. Basģitāras partijas sākotnēji spēlēja Rons Makgovnijs (Ron McGovney). Grupas nosaukumu, varētu teikt, izdomāja Larss Ulriks, viņam kāds draugs vaicāja vai vārds ‘’Metallica’’ derētu kā nosaukums mūzikas žurnālam, Larss ieteica žurnālam citu nosaukumu, bet Metallica paturēja prātā, kā savas topošās grupas nosaukumu. Šo nosaukumu grupas dalībnieks Larss Ulriks „nozaga” no Rona Kvintana, kad viņš domāja izlaist avīzi, kas veltīta smagajai mūzikai. Larss ieteica Ronam to nosaukt par „Mr. Metall”, kamēr Rona sākotnējo ideju avīzi nosaukt par Metallica Larss pataupīja savai grupai.
1982. gadā tika ierakstīta dziesma Hit the Lights pirmajam ierakstam Metal Massacre. Tika pieaicināts Loids Grants (Lloyd Grant), lai iespēlētu solo ģitāras partijas, Grants nekļuva par grupas dalībnieku. Grupai bija vajadzīgs ģitārists, tāpēc Ulriks atkārtoti ielika laikrakstā sludinājumu, atsaucās Deivs Masteins (Dave Mustaine), kurš tobrīd spēlēja grupā Panic. Hetfīlds un Ulriks bija ļoti priecīgi par Masteina iesildīšanos un, pat nenoklausoties Masteina sagatavoto materiālu, piedāvāja viņam spēlēt Metallica.
Sākums
Pāris mēnešus vēlāk grupa ierakstīja demo, ar nosaukumu No life 'Til Leather. Iekšēju konfliktu dēļ no grupas aizgāja Makgovnijs, viņa vietā nāca Klifs Bērtons (Cliff Burton). Alkohola un citu iemeslu dēļ no grupas tika padzīts arī Masteins, kura vietā nāca Kērks Hemets (Kirk Hammett). Tikmēr Masteins izveidoja savu trešmetāla grupu Megadeth.
Metallica pirmo albumu Kill ‘Em All izdeva 1983. gadā. Veids, kā viņi spēlēja savā pirmajā albumā, palika nemainīgs arī nākamajos gados, tas īpaši izcēlās ar agresīvām ritma ģitāras partijām. Kill ‘Em All nesasniedza topu augšgalus un nebija īpaši populārs, bet tam radās savi fani, kuri sekoja, kā Metallica izauga uz pagrīdes smagā metāla skatuves.
Gadu vēlāk (1984) Metallica izdod savu otro studijas albumu Ride The Lightning. Albumā ir dziesma Fade To Black, kura ir lēna, depresīva un tās vēstījums ir domas par pašnāvību, līdzīgas ir nākamo albumu balādes Welcome Home (Sanitarium) un One. Ar šim lēnajām, depresīvajām dziesmām Metallica atšķīrās no pārējām thrash metal grupām.
Grupas dalībnieki iespaidojās no tādām grupām kā — Iron Maiden, Motörhead, Diamond Head, Saxon, Misfits, Discharge un citām grupām, kuras spēlēja NWOBHM stilā.
Klifa Bērtona nāve
1986. gada 27. septembrī Skandināvijas tūrē autobusa avārijā bojā iet grupas dalībnieks Klifs Bērtons. Basģitārists tika izsviests pa logu, un autobuss tam uzgāzās virsū. Nav zināms, vai viņš bija miris jau brīdī, kad autobuss viņu saspieda, vai autobuss deva nāvējošo triecienu. Lai autobusu paceltu, tika izmantota trose, kura ceļot satrūka, un autobuss uzgāzās Bērtonam virsū otro reizi.
Grupa nebija pārliecināta par to, vai turpināt spēlēt, bet ar Klifa Bērtona ģimenes svētību un ieteikumu, ka Klifs noteikti gribētu, lai viņi turpina spēlēt, atlikušie grupas biedri sāka meklēt iztrūkstošo grupas dalībnieku. Trīs nedēļas pēc Bērtona nāves grupā ienāca Džeisons Ņūsteds (Jason Newsted). Ar Džeisona dalību Metallica pabeidza aizsākto Damage Inc. tūri.
Kultūraugsne
Kultūraugsne ir viens no augšņu tipiem. Tās izveidojušās, iekultivējot dažādu tipu minerālaugsnes un kūdras augsnes. Trūdvielu akumulācijas horizonts ir biezāks par 25 cm, un tam nav krasas robežas ar sekojošiem horizontiem. Augsnes reakcija tuva neitrālai vai neitrāla. Nereti notiek sekundāra karbonātu augsnes uzkrāšanās augsnes virsējā horizontā. Šīm augsnēm ir laba struktūra, līdz ar to labs ūdens un gaisa režīms. Strauja mineralizācijas procesa rezultātā samazinājies kūdras slāņa biezums un mainījies tā raksturs. Kultūraugsnes sastopamas nelielās platībās sen apdzīvotu vietu tuvumā, piemājas dārzos, augļu un sakņu dārzos.
Metallica
Metallica kļūst slaveni
1987. gada jūlijā tiek ierakstīts minialbums (EP) The $5.98 EP: Garage Days Re-Revisited, kurā iekļautas dažu britu smagā metāla un smagā pankroka grupu koverversijas.
1988. gadā grupa ieraksta albumu …And Justice for All, kurš ir sarežģītākais grupas līdzšinējā vēsturē. Albumā iekļautās dziesmas grupa reti spēlēja koncertos, jo tās bija pārāk garas un sarežģītas. To vietā daudzos koncertos tika iekļautas vairāku šī albuma dziesmu kombinācijas. Tomēr arī ...And Justice for All ir iekļautas dažas no labākajām grupas dziesmām — One, Harvester of Sorrow un Blackened.
1991. gadā grupa izdod albumu ar nosaukumu Metallica (pazīstams arī kā The Black Album). Darbs pie albuma un tam sekojošā tūre ir uzfilmēta un iekļauta dokumentālajā filmā A Year and a half in the life of Metallica (Pusotrs gads Metallicas dzīvē). Albuma ierakstīšana bija grūta un gara, kā rezultātā grupas dalībnieki ienīda viens otru un producentu Bobu Roku, kurš visu laiku diktēja savu viedokli par to, kādai jābūt mūzikai un kā tai precīzi jāskan. Neskatoties uz grūtībām, albums tūlīt pēc izdošanas iekļuva Billboard topā. Tas uzskatāms par komerciāli visveiksmīgāko Metallica vēsturē.
Albumā iekļautā dziesma Enter Sandman kļuva par hitu, bet plašākai publikai vēl atpazīstamāka dziesma bija un ir Nothing Else Matters. Šī balāde aizvainoja daudzus Metallica ilggadējos fanus. Albums nesa grupai grandiozus panākumus un Metallica ieguva daudz fanu, bet ilggadējie fani, kuri sekojuši grupas izaugsmei, šo slavas kāpumu nosauca par pārdošanos masām. Arī sekojošā koncerttūre bija ļoti veiksmīga, tā ilga gandrīz trīs gadus.
1996. gadā grupa izdeva albumu Load, kura ierakstīšana prasīja vairāk nekā gadu. Ierakstītā materiāla bija daudz, bet grupa nevēlējās izdot dubultalbumu, tāpēc 1997. gadā iznāca ReLoad. Ierakstot Load albumu, dažas dziesmas tika atliktas malā kā nederīgas, bet tās tika pabeigtas un iekļautas ReLoad. Šie albumi reprezentēja citādu Metallica spēlēšanas stilu. Vairāk uzmanības veltīta Hetfīlda dziedāšanai, Metallica eksperimentē ar mūzikas instrumentiem, dziesmās Mama Said un Low Man’s Lyric izmantota vijole un mutes ermoņikas. Izākot Load, grupas dalībnieki arī nogrieza savus garos matus.
2001. gadā bija paredzēts, ka Metallica dosies studijā, lai ierakstītu jaunu albumu, bet tad no grupas aizgāja Džeisons Ņūsteds. Ņūsteds, paralēli Metallica, sāka darboties grupā Echobrain, kas nepatika Džeimsam Hetfīldam. Kā attaisnojumu sev Ņūsteds minēja, ka Metallica aizvien vairāk laika pavada ar ģimenēm un mazāk spēlējot.
2001. gada jūlijā Hetfīlds iestājas rehabilitācijas klīnikā, lai ārstētu atkarību no alkohola. Hemets un Ulriks palikuši divatā pirmo reizi nopietni apsver domu par grupas Metallica darbības pārtraukšanu.
Jauns sākums
Hetfīldam agriežoties no klīnikas, grupa lēnām sāk rakstīt un mēģināt jaunas dziesmas. Iztrūkstošo basista vietu uz laiku ieņem ilggadējais grupas producents Bobs Roks, bet drīz tiek atrasts jauns basģitārists Roberts Truhiljo (Robert Trujillo), kas pirms tam spēlējis Oziju Osbornu pavadošajā grupā, kā arī sadarbojies ar tādiem māksliniekiem kā Džerijs Kantrels (Jerry Cantrell), Suicidal Tendencies, utt. 2003. gada jūnijā iznāk albums St.Anger. Albums ir ar nolūku veidots rupjš, kā atbilde visiem tiem kritiķiem un daļai fanu, kuri uzskatīja, ka Metallica vairs nav spēlēt spējīgi. Fani atkal bija neapmierināti ar tādu, nu jau jauno Metallica, jo vairs nebija tik pierasto ģitāru solo, mainījies arī bungu skanējums. Neskatoties uz kritiķu negācijām, Metallica 2004. gadā par albumu St.Anger saņēma Grammy balvu.
Tūlīt pēc albuma nāk klajā arī dokumentālā filma Some Kind Of Monster, kas ļauj ieskatīties grupas aizkulisēs.
Grupa 2008. gada 20. jūlijā uzstājās Skonto stadionā Rīgā. Šī paša gada 10. septembrī tiek izdots jauns albums Death Magnetic.
Apbalvojumi
Grupai Metallica piešķirtas 7 Grammy balvas: MTV mūzikas video apbalvojumi: Amerikas mūzikas balvas: Bammies: Billboard music apbalvojumi: Gubernatora balvas: Kerrang! apbalvojumi:
Izmiras ils
Izmiras ils ir ils Turcijas rietumos.
Ģeogrāfija
Ila platība ir 11,973 km².
Ila rietumu pusi apskalo Egejas jūra. Līči to atdala no Grieķijas salām: Hiosa sala (6 km) un Lezbas sala (15 km).
Izmiras ils robežojas ar Balikesiras ilu ziemeļos, Manisas ilu austrumos, Ajdinas ilu dienvidos.
Administratīvais ila centrs ir Izmira - trešā lielākā pilsēta Turcijā.
Iedzīvotāji
Iedzīvotāju skaits 2007. gadā bija 3769 tūkstoši. Izmiras pilsētā - 3 210 465 iedzīvotāju (uz 2008. gadu).
Čīles pilsētu uzskaitījums
Visas Čīles pilsētas ar iedzīvotāju skaitu virs 300 000 iedzīvotājiem 2006.gadā.
¡Dos!
¡Dos! ir amerikāņu pankroka grupas Green Day desmitais studijas albums, kas tika izdots sadarbībā ar ierakstu kompāniju Reprise Records. Tas ir otrais albums ''¡Uno! ¡Dos! ¡Tré!'' albumu triloģijā. Grupa albumu ierakstīja 2012. gadā, laikā no februāra līdz jūnijam Kalifornijā, ASV.
Sūra
Sūra (, sūrah) ir nodaļa Korānā. Kopā Korānā ir apkopotas 114 sūras.
Saskaņā ar islāmu, 40 gadu vecumā Muhameds saņēma no Dieva pirmo atklāsmi, kuru tam sniedza Erceņģelis Gabriels. Nākamajos 23 dzīves gados Muhameds saņēma erceņģeļa sniegtās atklāsmes. Tās bija āju (آية) (arābiski - "zīme" vai "brīnums") "vārsmu" formā. Ājas ir apkopotas sūrās (سورة‎) un viss kopā Korānā atbilstoši Muhameda norādījumiem.
87 Korāna sūras tiek sauktas par Mekas sūrām, jo tās tika saņemtas Mekā, bet atlikušās 27 tiek sauktas par Medīnas sūrām. Sūras ir dažāda garuma, piemēram, īsākajā sūrā ir vien 3 ājas jeb rindiņas, kamēr garākajā sūrā ir 286 ājas.
Sojuz
Sojuz ( "savienība") var būt:
Skatīt arī
Savienība
Vesternorlandes lēne
Vesternorlandes lēne (sv) ir Zviedrijas lēne, kas atrodas Baltijas jūras krastā Zviedrijas ziemeļu piekrastē, Norlandes vēsturiskajā zemē. Robežojās ar Jemtlandes, Jēvleborjas un Vesterbotenas lēnēm. Lēnes centrs ir Hērnesanda.
Jemtlandes lēne
Jemtlandes lēne (sv) ir Zviedrijas lēne, kas atrodas valsts ziemeļos Norlandes vēsturiskajā zemē. Tās dienvidu daļa (Hērjedālene) līdz 17. gadsimta vidum ietilpa Dānijas-Norvēģijas karaļvalstī. Robežojas ar Dālarnas, Jēvleborjas, Vesternorlandes un Vesterbotenas. Lēnes centrs ir Estešunda.
¡Tré!
¡Tré! ir amerikāņu pankroka grupas Green Day 11. studijas albums, kas izdots. Tas ir trešais albums ¡Uno! ¡Dos! ¡Tré! albumu triloģijā. Grupa albumu ierakstīja 2012. gadā, laikā no februāra līdz jūnijam Kalifornijā, ASV.
Gosvins fon Hērike
Gosvins fon Hērike jeb Gosvīns Erks (la, miris 1359. gadā) bija Livonijas ordeņa mestrs no 1345. gada līdz 1359. gada 10. septembrim. Viņa kapelāna Bartolomeja Hēnekes sacerētā Jaunākā atskaņu hronika atstājusi liecības par mestra Gosvina 1345.-1348. gada kariem ar Lietuvu un lietuviešu iebrukumiem Livonijas ordeņa kontrolētajā Latgalē un Rīgas arhibīskapijas teritorijā.
1347. gadā ordeņa mestrs Gosvins lika nostiprināt Daugavpils cietoksni ar četriem torņiem. Šajā pašā gadā mestrs Gosvins pabeidza Dobeles mūra pils būvi un nākamajā gadā mēģināja iekarot Žemaitiju.
Indestructible (dziesma)
"Indestructible" ir trešais singls no rokgrupas Disturbed ceturtā albuma Indestructible. Dziesmas klips parādījās Disturbed mājaslapā 2008. gada 20. augustā, un pats singls tika izlaists 2008. gadas 29. septembrī. Dziesma ir par karavīru iedrošināšanu doties karalaukā. Tā arī simbolizē Disturbed panākumus mūzikas industrijā.
Mir
Mir (ru) var attiekties uz:
C/2009 R1
C/2009 R1 ir viena no Maknota komētām. Tā ir neperiodiskā komēta, kuru atklāja Roberts Maknots.
Kopš 2010. gada jūnijā sākumā komēta ir novērojama ar binokli. Paredzams, ka ar neapbruņotu aci to varēs novērot jūnija otrajā pusē, sasniedzot 2. zvaigžņlielumu no 30. jūnija līdz 2. jūlijam. Vēlāk komēta ieies perihēlijā un tās tuvums Saulei traucēs novērošanu. Izņēmums būs pilnais Saules aptumsums 11. jūlijā dienvidu puslodē, kad komētu varēs novērot dienas laikā.
1974.—1975. gada NBA sezona
Par NBA čempioniem kļuva Goldensteitas "Warriors" spēlētāji, kas četru spēļu finālsērijā pieveica Vašingtonas "Bullets" ar 4—0. Finālsērija ilga no līdz. Par regulārās sezonas vērtīgāko spēlētāju tika atzīts Bobs Makadū ("Braves"), kurš bija arī sezonas rezultatīvākais spēlētājs, par finālsērijas vērtīgāko tika atzīts Riks Berijs ("Warriors").
1974. gada NBA drafts notika, tajā Portlendas "Trail Blazers" ar pirmo numuru izvēlējās Bilu Voltonu. 25. NBA Visu zvaigžņu spēle notika Arizona Veterans Memorial Coliseum arēnā Fīniksā, Arizonā. Tajā Austrumu komanda uzvarēja Rietumus ar 108—102. Par spēles vērtīgāko spēlētāju tika atzīts Ņujorkas "Knicks" spēlētājs Volts Freizers.
Pēc konferencēm
Piezīmes
Erodētā augsne
Erodētā augsne ir viens no augšņu tipiem. Ūdens, vēja un cilvēka darbības rezultātā augsnes masas pārvietošanās pa paugura nogāzēm uz leju novērojama tīrumos, bet gandrīz nemaz tā nav novērojama mežos, kur arī stāvās nogāzes nereti saglabājies normāls velēnu vidēji vai stipri podzolēto augšņu profils. Tīrumos denudācijas rezultātā augsnes profils saīsināts, samērā bieži virsotnēs un stāvās nogāzēs atsedzas karbonātiem bagāti cilmieži, uz kuriem veidojas sekundāras velēnu karbonātu augsnes, kur maz trūdvielu (0,4–1,5%). Trūdvielu horizonta biezums lielākoties ir tāds pats kā aršanas dziļums, trūdvielu daudzums atkarīgs no augsnes mēslošanas un apstrādāšanas kvalitātes. Nogāžu apakšējā daļā krājas denudācijas produkti, veidojot pauguru pakājēs noaru kāpes. Pēc šo kāpju augstuma var relatīvi spriest par attiecīgā paugura kultivēšanas ilgumu. Augšņu īpašības paugurainēs mainās likumsakarīgi pa nogāzi uz leju: nogāzes lejasdaļā podzolēšanās process vienmēr izpaužas spilgtāk, palielinās augsnes skābums, līdz ar to samazinās augiem uzņemamo fosfora savienojumu daudzums, palielinās trūdvielu horizonta biezums, kas sasniedz pat 1,5–2 m. Starppauguru ieplakās savukārt izveidojušās purvainās un purvu augsnes. Pauguraiņu augšņu uzlabošanas pasākumi atkarībā no augšņu īpašībām jāveic diferencēti — pauguru erodētās augsnes pastiprināti jāmēslo ar organiskajiem mēslošanas līdzekļiem, turpretī pauguru pakājes jākaļķo.
Latvijā šo augšņu kopas veido Latvijas morēnu pauguraiņu augšņu segu.
Olga Viluhina
Olga Viluhina (ru; dzimusi ) ir krievu bijusī biatloniste, sudraba medaļas ieguvēja sprintā.
Karjera
Pasaules kausa sacensībās debitēja Hantimansijskā. Pasaules čempionātā pirmo reizi piedalījās 2012. gadā Rūpoldingā un izcīnīja bronzas medaļu iedzīšanā. Nākamajās sezonās vairākkārt ieņēma vietas uz goda pjedestāla Pasaules kausa posmos.
izcīnīja sudrabu sprintā. 2016. gada decembrī Starptautiskā Biatlona savienība viņu kopā ar Janu Romanovu uz laiku diskvalificēja par dopinga pārkāpumiem 2014. gada ziemas olimpisko spēļu laikā. 2017. gada 27. novembrī Starptautiskā Olimpiskā komiteja apstiprināja diskvalifikāciju, aizliedzot viņām uz mūžu piedalīties olimpiskajās spēlēs, un atņēma olimpiskās medaļas. 2020. gada 24. septembrī Sporta arbitrāžas tiesa atcēla Viluhinas diskvalifikāciju individuālajās sacensībās, atjaunojot viņas sudraba medaļu sprintā. Sieviešu stafetē, kurā sākotnēji tika izcīnīta sudraba medaļa, un jauktajā stafetē (4. vieta) rezultāti tika anulēti komandas biedres Olgas Zaicevas diskvalifikācijas dēļ.
2013.—2014. gada sezonā ieņēma 4. vietu Pasaules kausa kopvērtējumā. Viņa izlaida 2014.—2015. gada sezonu, bet 2015.—2016. gada sezonā piedalījās tikai IBU kausa sacensībās. 2016. gada novembrī pirms nākamās sezonas sākuma paziņoja par karjeras noslēgšanu.
Da Silva
Da Silva var būt:
Ekatepeka
Ekatepeka (Ecatepec), pilnais nosaukums — Sankristobala Ekatepeka de Morelosa (San Cristóbal Ecatepec de Morelos), ir pilsēta un municipalitāte Meksikas dienvidos, Mehiko štata lielākā pilsēta. Faktiski ir Mehiko priekšpilsēta, lielākā daļa pilsētas iedzīvotāju strādā Mehiko, un ir vienots metro tīkls. Pēc 2010. gada datiem, pilsētā dzīvo 1 656 107 iedzīvotāji un tā ir otrā lielākā Meksikas pilsēta. Apdzīvotākā no Mehiko priekšpilsētām.
Pilsētas nosaukums acteku valodā nozīmē ‘vējains pakalns’. 1815. gadā Ekatepekā spāņi nogalināja Meksikas nacionālo varoni Hosē Mariju Morelosu. Katru gadu 25. jūlijā pilsētā notiek festivāls par godu Ekatepekas patronam Svētajam Kristoferam (San Cristóbal).
Mira (polārstacija)
Mira (ru) bija īslaicīga PSRS polārstacija Drigalska salā 90 km uz ziemeļiem no Mirnijas. Tika ierīkota 1960. gada 20. maijā uz salas leduskupola. Stacijas komanda sastāvēja no 3 cilvēkiem. Tika veikti meteoroloģiski un aeroloģiski novērojumi. Stacija slēgta tā paša gada 6. augustā.
Niko Hilkenbergs
Nikolass Hilkenbergs (dzimis, Emerihā, VFR) ir vācu autosportists, kurš ir pazīstams, pateicoties 2009. gadā izcīnītajam GP2 titulam. Kopš. gada piedalās Formula 1 čempionātā, kur sākotnēji pārstāvēja Williams komandu,. gadā pārstāv Force India komandu.
Viņa menedžeris ir Villijs Vēbers, bijušais Mihaela un Ralfa Šūmaheru menedžeris.
Formula 1 rezultāti
* - Pašreizējā sezona.
† - Nefinišēja, bet tika klasificēts, jo paveica vismaz 90% distances.
Torino F.C.
Torino Football Club, biežāk saukts vienkārši par "Torino", ir profesionāls Itālijas futbola klubs no Turīnas Pjemontā. Klubs dibināts 1906. gadā. Lielāko daļu savas vēstures klubs aizvadījis Itālijas futbola augstākajā līmenī - A sērijā, un tajā spēlē arī šobrīd.
Torino spēlē tumšsarkanos kreklos ar baltiem šortiem. Klubs uzvarējis Itālijas čempionātā septiņas reizes, pirmoreiz 1927.–1928. gada sezonā, pēdējoreiz 1975.–1976. gadā. Tas piecas reizes ieguvis Itālijas kausu. Eiropas kausos klubs vienreiz iekļuva UEFA kausa finālā, tas notika 1991.–1992. gada sezonā. Vēsturiski pēc uzvarēto Itālijas čempionātu skaita Torino dala piekto vietu.
Līdz 1970. gadam kluba nosaukums bija Associazione Calcio Torino, bet no 1970. līdz 2005. gadam — Torino Calcio.
Komandas sastāvs
Sastāvs .
2008. gada vasaras olimpisko spēļu medaļu tabula
Šajā sarakstā apkopota informācija par medaļu ieguvējiem Pekinas olimpiskajās spēlēs. Džudo, boksā, teikvondo un cīņas sportā katrā svara kategorijā tiek pasniegtas divas bronzas medaļas - tādēļ bronzas medaļu skaits ir lielāks.
Java (programmēšanas valoda)
Java ir firmas Sun Microsystems izstrādāta objektorientēta programmēšanas valoda. Valoda, kuras sākotnējais nosaukums bija Oak, tika veidota kā C++ aizstājēja, lai gan tās funkcionalitāte ir tuvāka Objective C.
Vēsture
Valodu 1991. gadā izstrādāja Džeimss Goslings (James Gosling), Patriks Noutons (Patrick Naughton), Kriss Varts (Chris Warth), Eds Franks (Ed Frank) un Maiks Šeridans (Mike Sheridan) no kompānijas Sun Microsystems, kā daļu no Zaļā projekta (Green project). Bija nepieciešami 18 mēneši, lai radītu strādājošu versiju. Toties atklātībā primo reizi tā tika laista 1994. gadā, bet 1995. gadā kļuva plašāk pazīstama pēc tam, kad Netscape paziņoja par nodomiem iekļaut tās atbalstu savā Navigator pārlūkprogrammā.
Mērķi
Valodas Java izstrādes galvenie mērķi bija šādi:
Sveika, pasaule!
public class HelloWorld {    public static void main(String[] args) {        System.out.println("Sveika, pasaule!"); } }
Noriks Abe
Norifumi Noriks Abe (阿部典史 Abe Norifumi; — ) bija japāņu motociklists, kurš savulaik piedalījās MotoGP sacensībās.
Dzimis Tokijā. 11 gadu vecumā Noriks sāka braukt ar motocikliem un savu sākotnējo karjeru pavadīja braucot motokrosā. 1994. gadā debitēja 500 kubikcentimetru klasē savā mājas sacīkstē. Abe visus pārsteidza cīnoties par uzvaru līdz pat pēdējiem līkumiem, kur nokrita. Viņš ieguva vietu komandā uz atlikušajām divām sezonas sacīkstēm, kurās izcīnīja divas sestās vietas un tas viņam atnesa iespēju piedalīties arī 1995. gada sacīkstēs. 2004. gadā Abe beidza karjeru.
braucot ar savu motociklu, Abe ietriecās kravas automašīnā, kura veica neatļautu pagriezienu. Tas notika plkst. 18.20 pēc vietējā laika. Pulksten 20.50 slimnīcas vadība paziņoja par bijušā motociklista nāvi.
Moreira
Moreira var būt:
Kill the DJ
Kill the DJ ir amerikāņu pankroka grupas Green Day singls no grupas devītā studijas albuma ¡Uno!. Singls tika izdots sadarbībā ar ierakstu kompānijām Reprise Records un Warner Bros. Dziesmas videoklips tika izdots. Dziesma tika ierakstīta grupas albumu triloģijas ieraksta laikā 2012. gada februārī—maijā.
JavaScript
JavaScript ir skriptu valoda, kas balstīta uz prototipu koncepta. Valoda pamatā ir pazīstama pēc to izmantošanas tīmekļa vietnēs izpildīšanai uz klienta datora. Tā sākotnēji tika izstrādāta firmā Netscape Communications ar nosaukumu Mocha, vēlāk LiveScript, līdz ieguva tagadējo nosaukumu. Lai gan valodas sintakse ir līdzīga Sun Microsystems Java valodai, JavaScript vairāk līdzinās tādām funkcionālajām valodām kā Scheme un Self, tāpat arī Python. 1997.—1999. gadā valoda tika standartizēta ar nosaukumu ECMAScript.
Vēstures cienītāju klubs
Vēstures cienītāju klubs jeb vēstures rekonstruktoru klubs ir brīvprātīga ļaužu apvienība — klubs, — kurā apvienojušies cilvēki, kuri brīvajā laikā neprofesionāli interesējas par vēsturi, mājas apstākļos nodarbojas ar dažādu vēsturisku laikmetu priekšmetu un apģērba rekonstrukciju izgatavošanu, rīko dažādus tematiskus pasākumus, kuros tērpjas vēsturisko apģērbu kopijās, spēlē lomu spēles pēc iepriekš atrunāta scenārija (piemēram, kādas vēsturiskas kaujas rekonstrukcija, bruņinieku turnīrs u.tml.).
Vienota un vispārpieņemta kopnosaukuma šim hobijam nav. Šādi klubi sevi dēvē gan par "militārās vēstures klubiem", gan "vēstures klubiem", gan "vēstures rekonstrukcijas klubiem", gan "eksperimentālās arheoloģijas klubiem" u.tml.
Vēstures cienītāju klubi Latvijā
Mūsdienās šādu klubu skaits Latvijā ir ievērojami pieaudzis — XX-XXI gs. mijā izveidoti klubi "Livonieši", "Excertitus Rigensis", "Ugunszīme", "Vilkači", "Senzeme", "Trejasmens", "Senās vides darbnīca" u.c., — kur katrs klubs šaurāk specializējās uz kādu konkrētu nodarbi: ieroču un cīņas prasmes atveidošanu, apģērbu izgatavošanu, kulinārijas, mūzikas rekonstrukcijām, festivālu organizēšanu u.tml. Ik gadu tiek organizēti šādu klubu saieti, kā piemēram, Vēstures cienītāju klubi bieži piedalās arī pašvaldību organizētajos svētkos, kas saistīti ar vēsturi, piemēram, viduslaiku svētkos "Venden 1378" u.c. Ik gadu Cēsis vai Valmierā notiek "Baltijas viduslaiku festivāls"
Vēstures cienītāju klubu mājas lapas
Austrija:
Baltkrievija:
Grieķija:
Krievija:
Latvija:
Lielbritānija:
Lietuva:
Ukraina:
Ziemeļeiropa:
Ziemeļamerika:
Nobela prēmijas laureāti pēc valsts
Šis ir Nobela prēmijas laureātu uzskaitījums pa valstīm. No 1901. līdz 2022. gadam Nobela prēmijas pasniegtas 615 reizes — 989 laureātiem (959 reizes — personām, 30 reizes — organizācijām). Daži laureāti saņēmuši Nobela prēmijas atkārtoti. Pavisam kopā ir 954 ir individuālas personas un 27 organizācijas, kas saņēmušas balvas.
Šajā sarakstā laureāti ir iedalīti pa valstīm saskaņā ar informāciju Nobela prēmijas komitejas tīmekļa vietnē. Sarakstā nav izdalīti laureāti, kas balvu ieguvuši vieni paši vai kopā ar kādu citu. Daži laureāti ir uzskaitīti pie vairākām valstīm, ja oficiālajā mājaslapā tiek minētas vairākas valstis, kas saistītas ar laureātu. Ja valsts minēta tikai kā dzimšanas vieta, tad lai to norādītu, attiecīgajā sarakstā izmanto zvaigznīti (*). Šajā gadījumā dzimšanas vieta (valsts) ir minēta kursīvā pie citām valstīm, kur minēts laureāts (arī, ja dzimšanas vieta pašlaik atrodas citā valstī, nevis kā dzimšanas brīdī).
1998. gada ziemas olimpiskās spēles
1998. gada ziemas olimpiskās spēles bija astoņpadsmitās ziemas olimpiskās spēles. Tās no 1998. gada līdz  notika Nagano, Japānā. Oficiāli spēles atklāja Japānas imperators Akihito. Šīs bija otrās ziemas olimpiskās spēles un trešās olimpiskās spēles, kas notikušas Japānā. Šajās olimpiskajās spēlēs pirmoreiz tika iekļauts hokejs sievietēm. Par pirmajām olimpiskajām čempionēm hokejā kļuva Kanādas izlases hokejistes.
Nagano olimpiskajās spēlēs piedalījās 72 valstis, kuras pārstāvēja 2176 sportisti. Kopumā tika sadalīti 72 medaļu komplekti 7 sporta veidos.
Latviju šajās olimpiskajās spēlēs pārstāvēja 29 sportisti.
Spēļu rīkošanas vietas izvēle
Nagano par 18. ziemas olimpisko spēļu mājvietu tika izvēlēta Starptautiskās Olimpiskās komitejas sesijas laikā Birminghemā, Lielbritānijā. Nagano par spēļu rīkošanu apsteidza Aostu (Itālija), Jaku (Spānija), Estešundu (Zviedrija) un Soltleiksitiju (ASV). Nagano fināla balsojumā apsteidza Soltleiksitiju tikai par 4 balsīm un viens no noteicošajiem faktoriem bija, ka citā ASV pilsētā Atlantā jau bija notikušas 1996. gada vasaras olimpiskās spēles.
Latvijas komandas sniegums
Nagano ziemas olimpiskās spēlēs Latvijas sportisti startēja kalnu slēpošanā, biatlonā, bobslejā, distanču slēpošanā, kamaniņu sportā un ātrslidošanā. Bobslejā un biatlonā Latvijas komandas sportisti reāli pretendēja uz olimpisko medaļu iegūšanu. Bobslejists Sandis Prūsis divnieku ekipāžā ar Jāni Elsiņu izcīnīja piekto vietu, bet četrinieku ekipāža (Sandis Prūsis/Jānis Elsiņš/Egils Bojārs/Jānis Ozols) ieguva sesto vietu. Biatlonists Ilmārs Bricis 20 km distancē izcīnīja piekto vietu, arī Jēkabs Nākums bija piektais 10 km distancē, bet stafetē mūsu biatlonistu komanda (Oļegs Maļuhins/Ilmārs Bricis/Jēkabs Nākums/Gundars Upenieks) bija sestajā vietā.
1937. gada Eiropas čempionāts basketbolā
1937. gada Eiropas čempionāts basketbolā (EuroBasket 1937) bija otrais kontinenta čempionāts, kas norisinājās Latvijā laika posmā no 3. līdz. Eiropas čempionātā piedalījās astoņas Eiropas vīriešu basketbola valstsvienības. Uzvaru tajā izcīnīja Lietuvas izlase.
Latvijas sastāvs
Eduards Andersons, Aleksejs Anufrijevs, Mārtiņš Grundmanis, Jānis Jansons, Rūdolfs Jurciņš, Andrejs Krisons, Aleksandrs Martinsons, Visvaldis Melderis, Džems Raudziņš, Voldemārs Šmits
Anna Vautersa
Anna Hilda Villija Vautersa (Ann Hilde Willy Wauters; dzimusi Sintniklāsā, Beļģijā) ir beļģu basketboliste, spēlē centra pozīcijā, Beļģijas sieviešu basketbola valstsvienības spēlētāja, pašlaik (2010) pārstāv WNBA klubu Sanantonio "Silver Stars", taču laikā, kad nenotiek WNBA čempionāts, viņa spēlē Jekaterinburgas "UGMK". Basketbolu spēlē no 12 gadu vecuma. Savu profesionāles karjeru sākusi pēc augstskolas beigšanas. 2000. gada WNBA draftā tika draftēta ar kopējo 1. numuru, viņu draftēja Klīvlendas "Rockers". Vautersa kļuva par pirmo Beļģijā dzimušo spēlētāju, kas ir spēlējusi WNBA. Vēl ir spēlējusi Ņujorkas "Liberty".
Sultāna Ahmeda mošeja
Sultāna Ahmeda mošeja (tr) ir vēsturiski nozīmīga mošeja Sultanahmetas mikrorajonā (Eminēnī rajons, Stambula, Turcija). Šī mošeja, tāpat kā vairākas citas, tiek saukta par Zilo mošeju, jo tās apdare veidota no flīzēm ar zilu ornamentu apgleznojumiem. Mošeja celta no 1609. līdz 1616. gadam, sultāna Ahmeda I valdīšanas laikā. Tāpat kā citām mošejām, arī šīs mošejas kompleksā ietilpst kapličas, medrese un slimnīca. Sultāna Ahmeda mošeja ir viena no Stambulas galvenajām tūristu apskates vietām.
Vēsture
Pēc apkaunojošās Zistvatorokas miera līguma noslēgšanas un neveiksmēm karā pret Persiju, sultāns Ahmeds I nolēma, ka Dieva mierinājumam jāuzceļ iespaidīga mošeja. Mošeja kļuva par pirmo visas impērijas mošeju, kas uzcelta pēdējo četrdesmit gadu laikā. Visām iepriekš celtajām mošejām sultāni naudu ņēma no karā gūtajiem līdzekļiem, bet Ahmedam I līdzekļi bija jāņem no valsts kases. Tas saniknoja visu ulemā (islāma garīdznieku kārta).
Pils celtniecībai tika izraudzīta vieta, kur atradās Bizantijas imperatoru pils, tieši pretī Svētās Gudrības katedrālei (tag. Ajasofjas muzejs) un hipodroms (tag. Sultanahmetas laukums). Liela daļa no mošejas dienvidu daļas tagad atrodas uz Sokollu Mehmeda pašā pils un uz hipodroma tribīņu (U formas tribīnes hipodroma galā) pamatiem.